laion/Wikipedia-Exotic huggingface dataset:
יחסי אורוגוואי – אנטיגואה וברבודה

יחסי אורוגוואי–אנטיגואה וברבודה הם היחסים הבילטרליים בין הרפובליקה המזרחית של אורוגוואי לבין אנטיגואה וברבודה. בשנת 2016, שווי הסחורה שיוצאה מאורוגוואי לאנטיגואה וברבודה הגיעה לסך 137 אלף דולר אמריקאי והיא כללה בעיקר בשר בקר קפוא, חלב, אוניות נוסעים ועוד. באותה שנה, אנטיגואה וברבודה לא ייצאה לאורוגוואי אף סחורה. בשנת 2013, שווי הסחורה שיוצאה מאורוגוואי לאנטיגואה הגיעה לסך 23 אלף דולר אמריקאי והיא כללה אורז וסוכר. באותה שנה, שווי הסחורה שיוצאה מאנטיגואה וברבודה לאורוגוואי הגיעה לסך 14.3 אלף דולר אמריקאי והיא כללה בעיקר ציורים, בגדים משומשים, כלי חרסינה ועוד. אנטיגואה וברבודה אינה מיוצגת באורוגוואי, הן בדרג השגרירות והן בדרג הקונסולרי. אורוגוואי אינה מיוצגת באנטיגואה וברבודה, הן בדרג השגרירות והן בדרג הקונסולרי. מדיה וקבצים בנושא יחסי אורוגוואי – אנטיגואה וברבודה בוויקישיתוף Products that Uruguay exports to Antigua and Barbuda (2016), The Observatory of Economic Complexity (באנגלית) (ארכיון) Products that Uruguay imports from Antigua and Barbuda (2016), The Observatory of Economic Complexity (באנגלית) (ארכיון) Products that Uruguay exports to Antigua and Barbuda (2013), The Observatory of Economic Complexity (באנגלית) (ארכיון) Products that Uruguay imports from Antigua and Barbuda (2013), The Observatory of Economic Complexity (באנגלית) (ארכיון)
הגלקסיה הלא-סדורה הננסית פגסוס

הגלקסיה הלא-סדורה הננסית פגסוס (באנגלית: Pegasus Dwarf Irregular Galaxy, נקראת גם בקיצור PegDIG ולפעמים גם הגלקסיה הננסית פגסוס, אך שם זה מתייחס גם לגלקסיה האליפסואידית הננסית פגסוס ולכן פחות מקובל) היא גלקסיה לא-סדורה ננסית שנמצאת בקבוצת הכוכבים פגסוס במרחק של כ-3 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 12.5 והיא התגלתה ב-1950 על ידי האסטרונום אלברט וילסון בצילומים של מצפה הכוכבים פאלומר. הגלקסיה נמצאת מעט דרומית לקו המחבר את הכוכבים מרקב (α בפגסוס) ואלג'ניב (γ בפגסוס), כ-5.8 מעלות ממזרח למרקב וכ-10.8 מעלות ממערב לאלג'ניב. מרחקה מגלקסיית אנדרומדה הוא כ-1,600 שנות אור, אך ייתכן שלמרות המרחק הגדול היא קשורה אליה כבידתית ומהווה גלקסיית לוויין שלה, זאת משום שהיא נמצאת באותו המישור שבו נמצאות מספר גלקסיות לוויין אחרות המקיפות את גלקסיית אנדרומדה. גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-4,360 שנות אור, מסתה מוערכת בכ-‎3.16×108‎ מסות שמש, כאלפית ממסת שביל החלב, אך מסת הכוכבים הנראים שבה היא רק כ-‎2.9×107‎ מסות שמש כך שרובה הגדול של מסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה למדי ועומדת על כ-4% מזו של השמש, נראה שהכוכבים שבשולי הגלקסיה הם זקנים יחסית וגילם נע בין 5 ל-10 מיליארדי שנים, בעוד שבמרכז הגלקסיה יש גם כוכבים צעירים יותר שגילם מיליארד שנים או פחות. הגלקסיה הלא-סדורה הננסית פגסוס, בבסיס הנתונים SIMBAD לגרמי שמיים אסטרונומיים SIMBAD: Pegasus Dwarf Irregular Galaxy NED: Pegasus Dwarf Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) G. L. Hoffman, E. E. Salpeter, B. Farhat, T. Roos, H. Williams & G. Helou: Arecibo HI Mapping of a Large Sample of Dwarf Irregular Galaxies, Astrophysical Journal Supplement vol. 105, p. 279 (1996) E. Holmberg:A photographic photometry of extragalactic nebulae., Meddelanden fran Lunds Astronomiska Observatorium Series II, vol. 136, p. 98, 100 (1958) A. W. McConnachie & M. J. Irwin: The satellite distribution of M31, Monthly Notices of the Royal Astronomical Society, Vol. 365, Iss. 3, p. 6-8 (2006) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 31 (2012) A. Kniazev, N. Brosch, G. L. Hoffman, E. K. Grebel, D. B. Zucker & S. A. Pustilnik : The faint outer regions of the Pegasus dwarf irregular galaxy: a much larger and undisturbed galaxy, Monthly Notices of the Royal Astronomical Society, Vol. 400, Iss. 4, p. 1 (2009)
פינת הנצחה

פינת הנצחה או פינת זיכרון היא אתר קטן יחסית המיועד להנצחת זכר אדם או מספר אנשים שהלכו לעולמם, הממוקמת לרוב בתוך בניין ציבורי או גן. מטרת פינת ההנצחה היא לשמר משהו מרוח הנפטר ולאפשר להתייחד עם זכרו. פינת הנצחה תכלול בדרך כלל את שמו של הנפטר וביוגרפיה קצרה שלו, דברים שכתב או שכתבו אודותיו, תצלום או ביטוי אמנותי ולעיתים גם ספר מבקרים בו רושמים באי המקום התרשמויות ותנחומים, פרחים ונרות נשמה. פינת הנצחה זמנית היא ביטוי ספונטני, לעיתים מאולתר, המוקם על ידי מוסד עבודה או לימודים של הנספה או קבוצת חברים ואף אנשים זרים שהמוות הטרגי נגע בהם וחשו צורך להקימה. לעיתים הופכת פינת הנצחה זמנית לקבועה. פינת הנצחה וירטואלית היא מיזם המתקיים באתר אינטרנט, שמטרתו להנציח נספים בדרך של העתקת אלמנטים פיזיים של פינות הנצחה אל המדיום הווירטואלי. אתר הנצחה אלי שילר ובנימין (בוג'ה) יוגב, "הנצחה וזיכרון בקיבוצים", גבריאל ברקאי ואלי שילר (עורכים), "ובדמם הבוקר יעלה": זיכרון והנצחה בישראל, אריאל, 2005 עמ' 43-48
דרור בונדי

דרור בונדי הוא דוקטור למחשבת ישראל, חוקר המתמחה בהגותו של אברהם יהושע השל. בונדי מלמד הגות יהודית מודרנית בדגש על משנתו של השל במכון שכטר, בעין פרת – המדרשה למנהיגות חברתית, במכינה הקדם-צבאית בית ישראל ובמבוע – בית מדרש ישראלי, וכן עורך ומתרגם של ספריו לעברית ופועל להפיץ את תורתו של השל בישראל ולהנגיש אותה לציבור הישראלי. בונדי גדל בשבי שומרון, למד בישיבות ההסדר מעלה אדומים ושיח יצחק, ולימד בישיבת מקור חיים שבכפר עציון. בונדי הגיש את עבודת המאסטר שלו בשנת 2006 באוניברסיטת בר-אילן, בנושא: "תרגום" ב"פילוסופיה של היהדות" לאברהם יהושע השל. בשנת 2011 הגיש את עבודת הדוקטור שלו בנושא: גישתו הפרשנית של אברהם יהושע השל. אלוהים, הומניזם ודמוקרטיה במשנתו של אברהם יהושע השל, המכון הישראלי לדמוקרטיה, ירושלים 2017 איכה? – שאלתו של אלוהים ותרגום המסורת בהגותו של אברהם יהושע השל, הוצאת מרכז שלם, ירושלים 2008 ספרים שערך ותרגם: התפילה: תשוקת האדם לאלוהים (תרגם והוסיף מבוא: דרור בונדי; פתח-דבר מאת סוזנה השל), הוצאת ידיעות ספרים, 2016 קוצק – במאבק למען חיי אמת, אברהם יהושע השל, (עריכה: דרור בונדי) ספרי מגיד – הוצאת קורן, 2015 אלוהים מאמין באדם – היהדות, הצדק החברתי והציונות של אברהם יהושע השל, (ערך ותרגם: דרור בונדי), הוצאת דביר, אור יהודה, 2011 השבת: משמעותה לאדם המודרני, (תרגום: אלכסנדר אבן-חן, עריכה: דרור בונדי), הוצאת ידיעות ספרים, 2004. ובמהדורה מתוקנת ב-2012. אסתי אהרונוביץ, דרור בונדי מנסה להחזיר אלוהים אחר לחיינו, באתר הארץ, 26 בינואר 2012 אריאל הורוביץ, "אלוהים שאיננו דתי או ימני": שיחה עם דרור בונדי על השל והרבי מקוצק, אתר בית אבי חי, 6 באוקטובר 2015 ממאמריו: על 'מות אלוהים' ותחיית המתים בהגותו של השל, אקדמות כ"ג, אלול תשס"ט אברהם יהושע השל: זהות יהודית או יהודיות דיאלוגית, אקדמות ל', שבט תשע"ה "איכה?" – פתח דבר ומבוא, בהוצאת מרכז שלם אלטרנטיבה רוחנית לזהות – שאלת הזהות המגזרית ואברהם יהושע השל, דעות 46, מרץ 2010 "השבת של אברהם יהושע השל", נוסף כדברי סיום למהדורה המתוקנת של ספרו של השל, השבת (2012) יסודות בתורת ההכרה של רבי חסדאי קרשקש, באתר "דעת" יהדות של תיקון עולם, מקור ראשון, מוסף "שבת", 5 בנובמבר 2017 מאמין בשאלה, באתר הארץ, 8 בינואר 2007 גלתה שכינה מן ההלכה, מקור ראשון, מוסף "שבת", 20 בדצמבר 2013 מפיץ אהבת האדם, מקור ראשון, מוסף "שבת", 13 בינואר 2013 שיחת מבוא להגותו של השל בישיבת ההסדר בפ"ת פתיחת מסכת סוטה במרכז שטיינזלץ הזמנה לדיון על משמעות השואה בישראל, מכון כרם דרור בונדי, דף שער בספרייה הלאומית ביקורת על ספריו: תומר פרסיקו, דרור בונדי: השל על אלוהים והומניזם, בתוך בלוג: מינים, 19 ביוני 2017 אביחי צור, 'ואירא כי עירֹם אנכי ואחבא' – ביקורת על ספרו של דרור בונדי, איכה – תרגום המסורת בהגותו של אברהם יהושע השל, מבוע נ (קיץ תשס"ט), עמ' 93–100. יואב שורק, ‏ביקורת על הספר "אלוהים, הומניזם ודמוקרטיה במשנתו של אברהם יהושע השל", השילוח, 6, ספטמבר 2017. דרור בונדי, באתר הוצאת המרכז האקדמי שלם
ספר מבקרים

ספר מבקרים או ספר אורחים הוא מחברת גדולה המוצבת באתרים מושכי קהל כגון מוזיאונים, אתרי הנצחה, אתרי נופש ובתי מלון המיועדת למבקרים המעוניינים לכתוב את התרשמותם מן המקום. הדברים מופנים הן לבעלי האתר והן למבקרים אחרים במקום. לעיתים מותירים מבקרים רישום אמנותי בספר כגון ציור או שיר. לרוב מוצב ספר המבקרים בעמדה ייחודית, ההופכת את הכתיבה בספר לכעין טקס. בתרבויות שונות נהוג להציב ספרי מבקרים גם באירועים כגון חתונות, ימי הולדת או הלוויות. Chaim Noy, Thank You for Dying for Our Country: Commemorative Texts and Performances in Jerusalem, New York: Oxford University Press, 2015. מדיה וקבצים בנושא ספר מבקרים בוויקישיתוף Chaim Noy, "Mediation Materialized: The Semiotics of a Visitor Book at an Israeli Commemoration Site," Critical Studies in Media Communication 25,2 (2008) 175–195 (pdf; תקציר המאמר) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
ז'מאלדין חודז'ניאזוב

ז'מאלדין עבדולחליטוביץ' חודז'אניאזוב (ברוסית: Джамалдин Абдухалитович Ходжаниязов, בטורקמנית: Jamaldin Abduhalitowiç Hojanyýazow, או Җамалдин Абдухалитович Хоҗаныязов; נולד ב-18 ביולי 1996) הוא כדורגלן טורקמני-רוסי המשחק עבור אקרון טוליאטי מהליגה הרוסית השנייה. אויגורי במוצאו. חודז'ניאזוב נולד בטורקמניסטן, בעיר באירמאלי. הוא דובר רוסית שוטפת. הוא בוגר בית הספר לספורט של צ'ילנזר טשקנט. מאמנו הראשון היה גרגורי רוזייב. בהמשך, הוא שיחק עבור קבוצת "אקדמיה" טוליאטי. בחורף 2012 הוא עבר לזניט סנקט פטרבורג, חתם על חוזה ל-3 שנים. ב-26 ביולי 2013 הוא עשה את הופעת הבכורה שלו בליגה במשחק מול קובאן קרסנודאר. הוא הושאל למועדון הדני AGF ב-31 באוגוסט 2015, כשזניט מאפשרת סעיף שבו המועדון הדני יוכל לרכוש את כרטיס השחקן שלו לאחר סיום תקופת ההשאלה. את החוזה שלו יש הסתיים ביולי 2017. ב-2 בדצמבר 2017, הוא חזר לרוסיה וחתם על חוזה עם דינמו סנקט פטרבורג. בקיץ 2018 עבר לבלטיקה קלינינגרד, אך זמן קצר לאחר מכן חתם באורל מליגת העל הרוסית. הוא החל להופיע בנבחרת הנוער הרוסית ב-2012. הוא השתתף בהרכב הנבחרת בטורניר לזכר ויקטור באניקוב שבו הוא שיחק ארבע משחקים. בטורניר, הנבחרת סיימה במקום השני, לאחר שהפסידה בגמר בפנדלים לאוקראינה. הוא היה בהרכב הנבחרת לאליפות אירופה עד גיל 17, ב-2013. במשחק הראשון, הוא הבקיע את שער הבכורה בנבחרת. בטורניר ההוא, הוא שותף בכל חמשת משחקים של נבחרת רוסיה בכדורגל עד גיל 17, שסכתה באותה שנה באליפות אירופה. הוא גם השתתף בגביע העולם עד גיל 17 באותה שנה. מאוחר יותר הוא ייצג את נבחרת רוסיה עד גיל 19 באליפות אירופה 2015, היכן שרוסיה סיימה במקום השני. אליפות רוסיה: 2014/15 אליפות אירופה עד גיל 17: 2013 ז'מאלדין חודז'ניאזוב, באתר Transfermarkt ז'מאלדין חודז'ניאזוב, באתר Soccerway ז'מאלדין חודז'ניאזוב, באתר FootballDatabase.eu ""...А потом отключили свет". Сборным России и Швеции не дали выяснить, кто сильнее. Пока – в теннисеwebsite=sovsport.ru". "Юноши России: Пять неизвестных финалистов Евро-2013 - Статьи - Советский Спорт". sovsport.ru. אורכב מ-המקור ב-2014-11-29. נבדק ב-2018-04-30. "Защитник "Академии" Ходжаниязов перешел в "Зенит" - Футбол - Sports.ru". sports.ru. "Ходжаниязов: выход в основе — большая честь для меня". championat.com. "Спаллетти: абсолютно уверен в отличном будущем Ходжаниязова". championat.com. Luciano Spalletti: “We deserved a better result Джамал Ходжаниязов присоединился к «Орхусу». FC Zenit Saint Petersburg. 31 באוגוסט 2015. {{cite web}}: (עזרה) AGF ophæver med russisk stopper‚ bold.dk, 28.07.2017 "עותק בארכיון" Чемпион Европы - в "Динамо"!. FC Dynamo Saint Petersburg. 2 בדצמבר 2017. אורכב מ-המקור ב-2018-06-17. נבדק ב-2018-04-30. {{cite web}}: (עזרה) "FC Zenit official website". fc-zenit.ru. נבדק ב-19 בינואר 2017. {{cite web}}: (עזרה) "FC Zenit official website". fc-zenit.ru. נבדק ב-19 בינואר 2017. {{cite web}}: (עזרה) uefa.com (20 במאי 2013). "Under-17 - News – UEFA.com". uefa.com. {{cite web}}: (עזרה)
דלתא (פירושונים)

האם התכוונתם ל... דלתה – אזור סחף של נהר. דלתה (קולומביה הבריטית) עיר בקנדה. דלתא (אות) – האות הרביעית באלפבית היווני. דלתא איירליינס – חברת תעופה אמריקנית. דלתא (רכב) – רכב מתוצרת דאצ'יה הרומנית. דייהטסו דלתא – מגוון כלי רכב מסחריים מתוצרת יצרנית הרכב היפנית דייהטסו אשר יוצרו בין השנים 1970–2003 לנצ'יה דלתא – מכונית משפחתית מתוצרת לנצ'יה האיטלקית אשר יוצרה בין השנים 1979–1999, 2008–2014 דלתא גליל תעשיות – חברת טקסטיל ישראלית. דלתא (סדרת טילים) – סדרת טילי שיגור. האי דלתא – איים בשם זה
תרפיית חלקיקים

תרפיית חלקיקים (באנגלית: Particle Therapy) היא סוג של טיפול רדיו-תרפי חיצוני אשר משתמש בחלקיקים כמו פרוטונים, ניטרונים ויונים במטרה להילחם בסרטן. טיפול זה שונה בפעולתו מאשר טיפול בפוטונים ולכן נפרד מתרפיה זו, למרות שגם הם חלקיקים. בתרפיית חלקיקים, מטפלים בסרטן על ידי האצת החלקיקים במאיץ חלקיקים (סינכרוטרון או ציקלוטרון) למהירות המתאימה. ככל שהמהירות יותר גבוהה, כך האנרגיה של החלקיקים גדלה והם בעלי יכולת חדירה עמוקה יותר לגוף. כאשר החלקיק מגיע לתאי הגידול מהירותו קטנה. ברגע שהחלקיק נע מספיק לאט דרך התאים, הוא משחרר את רוב האנרגיה שלו בטווח מאוד קצר הנקרא שיא בראג. תכונה זו מאפשרת לעשות טיפול מאוד מדויק ולהסב נזק מינימלי לתאים הבריאים מסביב. זאת בניגוד לטיפול פוטוני (כגון קרינת רנטגן) אשר משחרר את האנרגיה שלו מכניסתו בשכבת העור וממשיך לשחרר את האנרגיה בכל זמן מעברו בגוף. הטיפול נועד בעיקר למקרים שבהם הגידול נמצא ליד או בתוך איבר חשוב לגוף (כמו המוח, עמוד השדרה), ולטיפול אצל ילדים כדי למזער את הנזק שייגרם להם בטווח הארוך ישנן מספר השערות לסיבה שבגללה תרפיית חלקיקים יעילה יותר מאשר תרפיית פוטונים. סיבה אחת היא שקרני הרנטגן מתפשטים על שטח רחב יותר ורוב הקרניים מפספסות את דנ"א המטרה, ואילו היונים שנעים לאט יותר פוגעים יותר בתכיפות. סיבה אחרת, היא שקרני הרנטגן פוגעות רק בסליל אחד של הדנ"א, דבר שמאפשר לתא לתקן את עצמו ולחדש את הדנ"א שלו, ואילו היונים פוגעים קשה יותר (פוגעים בשני הסלילים), דבר המקשה על התא לתקן את עצמו. השערה אחרת היא שהתא הסרטני משתמש בהרבה חמצן ולא מאפשר יצירה של רדיקלים חמצניים, ובכך מקשה על קרני הרנטגן לעשות נזק נוסף לתא. היונים לעומת זאת, אינם מושפעים מכמות החמצן בתא ומסבים יותר נזק. על אף שקיימים יתרונות לטיפול בחלקיקים על פני טיפול פוטוני, הטיפול אינו נפוץ במיוחד בשל חסרונותיו המובהקים. הטיפול עצמו מאוד יקר ואינו זמין בכל בית חולים, מאחר שכדי לאפשר טיפול יעיל דרושים מאיץ חלקיקים וכוון - שני מכשירים שתופסים נפח גדול ויקרים מאוד לתפעול. הטיפול הראשון בתרפיית חלקיקים נעשה בכלטרברידג', ליד ליברפול בבריטניה בשנות החמישים. וכיום (נכון ליוני 2017) ישנם אחד עשר מתקני תרפיית חלקיקים של יוני פחמן ושישים וארבעה מתקני תרפיית פרוטונים. מדיה וקבצים בנושא תרפיית חלקיקים בוויקישיתוף What happens if you put your head in a particle accelerator?, סרטון בערוץ "Kyle Hill", באתר יוטיוב (אורך: 17:20) Proton Therapay, Cancer.net, ‏12/2016 Vivien Marx, Cancer treatment: Sharp shooters, nature, ‏2.4.2014 Facilities in operation, PTCOG, ‏7.2017
שיחת היום

שיחת היום היא תוכנית אקטואליה יומית בערוץ רשת 13, לאחר ששודרה בעבר בערוץ 2 אצל הזכיינית רשת. את התוכנית מנחה לוסי אהריש. התוכנית שודרה בתחילה בימי חול משעה 17:15 עד 18:00, והחל מ-2024 משודרת בימי חול מ-17:00. התוכנית בוטלה ב-15 בינואר 2019, כחלק ממהלכי מיזוג רשת-עשר, וחזרה לשידור ב-13 באוגוסט 2023. התוכנית עלתה לשידור לראשונה בנובמבר 2015 בימים בהם שידרה רשת בערוץ 2. ב-14 באוקטובר 2015, התבטאה אהריש בתוכניתה "שיחת היום" בדאגה בנוגע ליחסי ערבים ויהודים ובנוגע להשלכות של גל הטרור הפלסטיני והמהומות של ערביי ישראל באוקטובר 2015, ועל עתיד החברה הערבית ובמיוחד על צעיריה. בדבריה גינתה בחריפות את הטרור הערבי ואת ההנהגה הערבית שבמקום להרגיע את הרוחות מסיתה לאלימות. בנוסף לכך, שללה את הטענה הפלסטינית שעליית יהודים להר הבית מצדיקה טרור ומעשי רצח של חפים מפשע. בדצמבר 2016 גילוי דעת של אהריש בנושא טבח אזרחים במלחמת האזרחים בסוריה הכה גלים והפך לסרטון ויראלי בעל תפוצה נרחבת בעולם. ב-4 בספטמבר 2017 שודרה התוכנית האחרונה בערוץ 2, שלאחריה עברה אהריש להנחות יחד עם אודי סגל את התוכנית "לפני החדשות" ברשת 13. היא עזבה את התוכנית במטרה להתמקד בפרויקטים אחרים ב"רשת". ב-29 באפריל 2018 חזרה התוכנית לשידור בערוץ רשת 13 במקום התוכנית "הערב" שהוצאה מלוח השידורים. ב-16 בדצמבר 2018 הודיעה רשת שהתוכנית לא תמשיך לערוץ הממוזג ותוחלף בתוכנית אחרת של יעקב אילון, מה שהביא לזעם אצל אהריש וצוות התוכנית, וכן לעצומה שפועלת למנוע את ביטול התוכנית. ביולי 2023 פורסם בעמוד האינסטגרם של אהריש כי התוכנית צפויה לחזור למרקע. ב-13 באוגוסט 2023, התוכנית חזרה לשידור שתפסה את משבצתה של "הכל כלול" ששודרה בשעה 16:00. ב-24 באפריל 2024, פורסם שהתוכנית תמשיך להיות משודרת מהשעה 17:00 בכל יום החל מ-30 באפריל 2024. לפני החדשות פגוש את העיתונות העולם הבוקר אתר שיחת היום באתר רשת נועה פרייס‏, רשת: תוכנית לייפסטייל חדשה במקום האקטואליות, באתר וואלה, 3 באפריל 2018 אלכסנדר כץ, כפי שנחשף באייס: לוסי אהריש חוזרת לרצועת 17:15 ברשת 13, באתר אייס, 29 באפריל 2018 נתניהו וההנהגה הערבית בכוננות ספיגה: לוסי אהריש חוזרת עם תוכנית חדשה, באתר מעריב אונליין, 29 באפריל 2018 לוסי אהריש לפוליטיקאים הערבים: "זה בית האלוהים אתם אומרים לי?", באתר מעריב אונליין, 14 באוקטובר 2015 צפו: לוסי אהריש נגד ההנהגה הערבית, באתר ישראל היום, 14 באוקטובר 2015 הקטע המקורי, באתר YouTube, ‏14 באוקטובר 2015 מיליונים צפו במונולוג הוויראלי של לוסי אהריש על הטבח בחאלב, באתר וואלה, 18 בדצמבר 2016 שגיא בן נון‏, "לוסי אהריש בהלם, פרצה בבכי": התוכנית "שיחת היום" יורדת, באתר וואלה, 16 בדצמבר 2018 רן בוקר, לוסי אהריש למקורביה: "גיליתי בטוויטר שהתוכנית שלי יורדת", באתר ynet, 15 בדצמבר 2018
יחסי אנדורה–סרביה

יחסי אנדורה–סרביה הם היחסים הדיפלומטיים הרשמיים שבין נסיכות אנדורה לבין הרפובליקה של סרביה. היחסים הדיפלומטיים הרשמיים שבין אנדורה לסרביה כוננו בשנת 2005. שר החוץ של סרביה ביקר באנדורה באוקטובר 2010. בשנת 2016, שווי הסחורה שיוצאה מסרביה לאנדורה הגיעה לסך 6.55 אלף דולר אמריקאי והיא כללה מים בטעמים וכפפות לסריגה. באותה שנה, שווי הסחורה שיוצאה מאנדורה לסרביה הגיעה לסך 133 אלף דולר אמריקאי והיא כללה בעיקר מעגלים חשמליים, חלקי מנועים חשמליים, ציוד רדיו ועוד. בשנת 2014, שווי הסחורה שיוצאה מסרביה לאנדורה הגיעה לסך 92.8 אלף דולר אמריקאי והיא כללה בעיקר מכוניות. באותה שנה, שווי הסחורה שיוצאה מאנדורה לסרביה הגיעה לסך 90 אלף דולר אמריקאי והיא כללה בעיקר קצפי גילוח. אנדורה אינה מיוצגת בסרביה, הן בדרג השגרירות והן בדרג הקונסולרי. סרביה אינה מיוצגת באנדורה, הן בדרג השגרירות והן בדרג הקונסולרי. Andorra, www.mfa.gov.rs (באנגלית) Products that Serbia exports to Andorra (2016), The Observatory of Economic Complexity (באנגלית) (ארכיון) Products that Serbia imports from Andorra (2016), The Observatory of Economic Complexity (באנגלית) (ארכיון) Products that Serbia exports to Andorra (2014), The Observatory of Economic Complexity (באנגלית) (ארכיון) Products that Serbia imports from Andorra (2014), The Observatory of Economic Complexity (באנגלית)
Angels Cry

Angels Cry (בעברית: מלאכים בוכים) הוא שיר של הזמרת מריה קארי מתוך אלבומה Memoirs of an Imperfect Angel. השיר יצא כסינגל החמישי והאחרון מהאלבום ב-26 בינואר 2010 על ידי דאף ג'אם. השיר הגיע למקום ה-89 במצעד השירים שביפן. השיר נכתב על ידי קארי עצמה, טריקי סטיוארט, ג'יימס "ביג ג'ים" וויט וקריסטל ג'ונסון והופק על ידי השלושה הראשונים. לשיר ישנן שתי גרסאות כאשר גרסה אחת היא הגרסה המקורית של השיר שמופיעה באלבום ואילו הגרסה השנייה היא גרסת רמיקס בשיתוף הזמר ני-יו אשר הייתה צריכה להיכלל באלבום רמיקסים בשם "Angels Advocate" אך לבסוף האלבום נגנז והשיר יצא כסינגל רשמי מהאלבום בתאריך ה-23 בפברואר 2010. לפני שהשיר עצמו מתנגן באלבום קדם לו קטע מעבר תחת השם "(Angel (The Prelude" בו מריה משתמשת בקול "המשרוקית" שלה בלבד. מבחינה לירית השיר מדבר על ניסיון לתקן מערכת יחסים שבורה וכי אהבה אמיתית מתרחשת פעם אחת אם כי יש כאלה שמרפשים את המילים גם כאהבה לאלוהים. בארצות הברית השיר הגיע למקום ה-26 במצעד השירים למבוגרים והיה לשיר ה-8 של קארי שנכנס למצעד זה ולראשון של ני-יו ובנוסף הוא היה השיר השני מהאלבום לעשות זאת ובכך בפעם הראשונה בקריירה שלה קארי הצליחה להכניס שני שירים למצעד זה מאותו אלבום מאז אלבומה השישי. במצעד ההיפ-הופ וה-R&B השיר הגיע למקום ה-90 אך במצעד שירי ה-R&B הבריטי הגיע למקום ה-28. באופן כללי השיר לא זכה להצלחה בעולם, בין המדינות הבודדות בהם השיר הצליח היה דרום קוריאה בו השיג השיר קצת הצלחה כאשר הגיע למקום ה-4 במצעד השירים הדיגיטליים. הקליפ לשיר בוים על ידי בעלה לשעבר של קארי ניק קאנון. הקליפ מתחיל בו רואים את קארי הולכת בגשם ופוגשת את ני-יו באולפן ההקלטות ולאחר מכן הם שרים את השיר יחד באולפן ההקלטות. מידע על הסינגל "Angels Cry" באתר מיוזיק בריינז סרטון השיר "Angels Cry" באתר יוטיוב Mariah Carey - Chart history | Billboard, www.billboard.com (באנגלית) Official Hip Hop and R&B Singles Chart Top 40 | Official Charts Company, www.officialcharts.com (באנגלית) ®R&R :: Going For Adds™ :: Rhythmic, ‏2012-04-02 ®R&R :: Going For Adds™ :: Urban, ‏2012-04-02 Angels Cry (Remix) [feat. Ne-Yo] - Single by Mariah Carey (בCanadian English), 2010-02-23, נבדק ב-2018-11-08 Angels Cry (Remix) [feat. Ne-Yo] - Single by Mariah Carey (באנגלית אמריקאית), 2010-02-23, נבדק ב-2018-11-08
חוק המכינות הקדם-צבאיות

חוק המכינות הקדם-צבאיות, התשס"ח-2008 נחקק בשנת 2008 לשם הסדרת פעילותן של המכינות הקדם-צבאיות בישראל. החוק נכנס לתוקף ב-1 בינואר 2009. ב-30 ביולי 2008 אישרה הכנסת את חוק המכינות הקדם-צבאיות, התשס"ח-2008. החוק נכנס לתוקף בתחילת שנת 2009. את הצעת החוק יזמו חברי הכנסת מיכאל מלכיאור ולימור לבנת. דברי ההסבר להצעת החוק עמדו על מהותן של המכינות: במכינות הקדם-צבאיות - חילוניות, דתיות או משולבות - מקבלת הכשרה העתודה של הפיקוד הצבאי ושל דור המנהיגות של החברה הישראלית. כמחצית החניכים במכינות מתגייסים לתפקידי לחימה - שיעור גבוה בהרבה לעומת כלל המתגייסים לצה"ל, וכך גם באשר לפונים לתפקידים פיקודיים מתוכם. בשנת הלימודים התשס"ח פעלו 34 מכינות קדם-צבאיות, 25 מהן מוכרות ומתוקצבות מאוצר המדינה ותשע בשלבי הקמה. בכל המכינות למדו כ-1,800 חניכים, כ-1,600 מהם במכינות המוכרות והמתוקצבות. חניך הלומד במכינה רשאי לדחות את גיוסו לצה"ל בשנה, והוא זוכה להכנה נאותה להשתלבות בשירות מלא בצה"ל, בייחוד ביחידות השדה, תוך הרחבת אופקיו, העשרת עולמו וחינוכו לערכי הציונות. פעילות המכינות הקדם־צבאיות חוצה השקפות פוליטיות ומפלגתיות. היא ממומנת על ידי אוצר המדינה, על ידי הורי החניכים ומתרומות. המשך דברי ההסבר עסק בתקצובן של המכינות: התקציב השנתי שהקצתה המדינה למכינות הקדם־צבאיות לפני שנתיים היה כ־30 מיליון שקלים חדשים, והוא נתון תדיר לקיצוצים. נוכח ההכרה בחשיבות המשך פעילותן של המכינות הקדם־צבאיות, מוצע בהצעת החוק המתפרסמת בזה לעגן בחקיקה את פעילותן וכן את תקצובן הנאות ואופן חישובו, כדי להבטיח את המשך קיומן הסדיר והתקין. החישוב יתבסס על קביעת "סל לחניך" שיעדכן שר החינוך, וכל מכינה תהיה זכאית לתקצוב לפי מספר החניכים בה, ובלבד שמספר החניכים בכלל המכינות המוכרות לא יגדל בכל שנה בשיעור של יותר מ־15%. בדצמבר 2009 התקין שר החינוך, גדעון סער, את תקנות המכינות הקדם-צבאיות, התשס"ח-2009, המפרטות את תהליך ההכרה במכינה ואת הפיקוח עליה. זהו חוק קצר בן ארבעה סעיפים בלבד. החוק מגדיר מכינה קדם-צבאית: "מסגרת חינוכית המיועדת בעיקרה למיועדים לשירות ביטחון וליוצאי צבא, ושמטרותיה הכנת החניכים לשירות מלא בצבא הגנה לישראל וחינוך למעורבות חברתית ואזרחית". החוק הסמיך את מנכ"ל משרד החינוך להכיר במכינה קדם-צבאית, בהתאם לכללים שקבע שר החינוך. עם הקמת משרד ההתיישבות בשנת 2020 הועברו אליו סמכויות אלה. תקציבה של מכינה מוכרת הוא פונקציה ליניארית של מספר חניכיה. בשנת 2017 היה התקציב 25,474 ש"ח לחניך. עיקר הסדרת פעילותן של המכינות נעשה בתקנות המכינות הקדם-צבאיות (הכרה במכינה קדם-צבאית), תש"ע-2009. התקנות מפרטות את התנאים להכרה במכינה קדם-צבאית ואת אופן הגשת הבקשה להכרה. עוד קובעות התקנות שהפיקוח על פעילות המכינה יהיה בידי משרד החינוך ומשרד הביטחון. חוק המכינות הקדם-צבאיות, התשס"ח-2008, באתר ויקיטקסט היסטוריית החקיקה של חוק המכינות הקדם-צבאיות, במאגר החקיקה הלאומי באתר הכנסת אריק בנדר, חוק המכינות הקדם צבאיות אושר סופית, באתר nrg‏, 30 ביולי 2008 ליאור דטל, 80 מיליון שקל: הבונוס הגדול שמקבלות המכינות הקדם צבאיות - וללא פיקוח, באתר TheMarker‏, 30 באפריל 2018 חוק המכינות הקדם-צבאיות, התשס"ח-2008, ס"ח 2182 מ-12 באוגוסט 2008 הצעת חוק המכינות הקדם-צבאיות, התשס"ח-2008, ה"ח הכנסת 244 מיום 9.7.2008 תקנות המכינות הקדם-צבאיות (הכרה במכינה קדם-צבאית), תש"ע-2009